# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Grŵp Her Sero Net 2035 - Cyfarfod Cyntaf** |
| **DYDDIAD**  | **06 Chwefror 2023** |
| **GAN** | **Julie James AS, Y Gweinidog Newid Hinsawdd** |

Ymrwymodd Cytundeb Cydweithio Llywodraeth Cymru a Phlaid Cymru (2021[[1]](#footnote-1)i "gomisiynu cyngor annibynnol i archwilio llwybrau posibl i sero-net erbyn 2035 – y dyddiad targed presennol yw 2050. Bydd hyn yn edrych ar effaith ein heconomi ar gymdeithas a sectorau a sut y gellir lliniaru unrhyw effeithiau andwyol, gan gynnwys sut mae'r costau a'r buddion yn cael eu rhannu'n deg".

Yn dilyn trafodaethau gyda Siân Gwenllian AS, hysbysais y Senedd fod Dr. Jane Davidson wedi cytuno i Gadeirio'r gwaith.

Gallaf bellach roi gwybod i'r Senedd bod y Grŵp Her Net Sero wedi ei greu ac wedi cynnal ei gyfarfod cyntaf ddydd Mercher 11 Ionawr. Mae 14 o arbenigwyr technegol wedi ymuno â'r Grŵp, a ddewiswyd o'r byd academaidd, sefydliadau cyhoeddus a phreifat, gydag arbenigedd ar draws pob sector allweddol o'n heconomi. Mae nifer o sylwedyddion yn ymuno â nhw a bydd Canolfan Polisi Cyhoeddus Cymru yn eu cefnogi.

Ystyriodd y cyfarfod cyntaf sut y bydd y Grŵp yn trefnu ac yn ymgymryd â'i waith. Gallwn ddisgwyl cyhoeddi rhagor o fanylion, yn dilyn ail gyfarfod y Grŵp ddechrau Chwefror.

Gwnes i ac Aelod Dynodedig Plaid Cymru, Sian Gwenllian, ymuno â’r cyfarfod rhithwir cyntaf er mwyn diolch i aelodau’r grŵp am ymgymryd â’r gwaith pwysig hwn.

Y disgwyl yw y bydd y grŵp yn cyhoeddi nifer o ddogfennau ar sylwedd eu gwaith rhwng dechrau 2023 a chanol 2024. Byddaf yn cadw cysylltiad rheolaidd gyda Dr Davidson a Sian Gwenllian trwy gyfarfodydd chwarterol a byddaf yn diweddaru'r Senedd fel y bo'n briodol.

Rwy'n ddiolchgar i Dr. Davidson a'r arbenigwyr sy'n rhan o’r Grŵp, sy'n rhoi eu hamser am ddim.

Mae aelodaeth y Grŵp Her Sero Net 2035 fel a ganlyn.

**Cadeirydd:**

Dr. Jane Davidson

**Aelodau arbenigol:**

Matthew Knight – Siemens Energy

Nick Molho - Grŵp Aldersgate

Yr Athro Gavin Bunting – Prifysgol Abertawe

Paul Allen - Canolfan Technoleg Amgen

Simon Wright - Prifysgol Cymru y Drindod Dewi Sant

Keith Jones - Yr Ymddiriedolaeth Genedlaethol

Dr. Judith Thornton - Prifysgol Aberystwyth

Rachel Sharp - Ymddiriedolaeth Natur Cymru

Yr Athro Lorraine Whitmarsh - Prifysgol Caerfaddon

Jyoti Banerjee – Wales Transition Lab

Yr Athro Karen Morrow - Prifysgol Abertawe

Dr. Jennifer Rudd - Prifysgol Abertawe

Dr. Eurgain Powell - Iechyd Cyhoeddus Cymru

Derek Walker - Cwmpas

Sarah Dickins – Cyn Ohebydd y BBC ar yr Economi

Will Penri Evans – Cynhadledd Ffermio Rhydychen

Ben Rawlence – Cyfarwyddwr Coleg y Mynyddoedd Du

1. [Y Cytundeb Cydweithio](https://www.llyw.cymru/sites/default/files/publications/2021-11/cytundeb-cydweithio-2021.pdf) [↑](#footnote-ref-1)